14/06/2022 | Administración LocalMunicipal
Muxía
Anuncio Bases seleccion persoal técnico turismo

Por Resolución de Alcaldía núm.293/2022 aprobáronse as bases que rexerán o procedemento de selección de persoal para a provisión polo sistema de concurso oposición de 1 posto de técnico/a de turismo, que se transcriben a continuación: Constitúe o obxecto das presentes bases a aprobación da convocatoria e a regulación do proceso selectivo, mediante o procedemento de concurso-oposición en réxime de como funcionario/a interino por programa dunha praza de Técnico/a de Turismo no marco do financiamento concedido pola Deputación Provincial da Coruña aos concellos de menos de 50.000 habitantes para levar a cabo novas contratacións nas oficinas de turismo: O nomeamento que se realizará será a xornada completa, Grupo profesional A2, por un período de 5 meses coa distribución de xornadas que estableza a Alcaldía. As vacacións e o horario, que poderá ser partido en xornada de mañá e tarde, e de luns a domingo, adaptaranse as necesidades do servizo. Son funcións do posto as propias dun técnico/a de turismo entre as que se atopan as seguintes recollidas no programa: deseño e elaboración de enquisas a visitantes, análise dos datos recollidos nas mesmas, identificación e detección de recursos infrautilizados para a súa posta en valor, promoción turística do concello (acollida ao turista, facilitar información turística aos visitantes polos distintos canles de comunicación, información sobre recursos turísticos, culturais e naturais), asistencia a peregrinos e recollida de información sobre os mesmos, accións de promoción co Camiño de Santiago-Fisterra-Muxía, deseño e organización de visitas guiadas, tarefas administrativas xerais, elaboración de estatísticas, control do material de oficina e inventario.1.-Para seren admitidos ó presente proceso selectivo os/as aspirantes deberán reunir os seguintes requisitos: a) Ter a nacionalidade española. Tamén poderán participar os nacionais dos Estados membros da Unión Europea, o cónxuxe dos españois e dos nacionais doutros Estados membros da Unión Europea, calquera que sexa a súa nacionalidade e sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte un anos ou maiores de dita idade dependentes; as persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores; e os estranxeiros con residencia legal en España. (Acreditarase coa fotocopia do DNI.) b) Posuír a capacidade funcional para o desempeño das tarefas atribuídas ao posto de traballo. c) Ter cumpridos 16 anos de idade e non ter acadado a idade máxima de xubilación forzosa. d) Non padecer enfermidade ou eiva física que impida o desenvolvemento das funcións ou tarefas correspondentes á praza á que se opte. e) Non ter sido separado, mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Titulación necesaria: estar en posesión ou en condicións de obter á data de finalización do prazo de presentación de solicitudes, dalgún dos títulos referidos a continuación, que se deberá acreditar mediante documento oficial expedido polo organismo competente. No caso de titulacións obtidas no estranxeiro deberase estar en posesión, á data de finalización do prazo de presentación de solicitudes, da credencial que acredite a súa homologación ou validación no seu caso, expedida polo organismo competente:  Grao ou diplomatura en Turismo ou equivalente homologado.  Dobre grao en Ciencias Empresariais e Turismo.  Grao ou licenciatura en Historia da Arte.  Grao ou licenciatura en Humanidades.  Grao ou licenciatura en Xeografía e Ordenación do Territorio.  Grao ou licenciatura en Historia. g) Requisitos lingüísticos: Posuír un título acreditativo do nivel de coñecemento da lingua galega CELGA IV, equivalente ou superior. Os aspirantes que non o acrediten deberan superar unha proba de coñecemento da lingua galega. Nas Oficinas municipais ou a través da Sede Electrónica na páxina web municipal no prazo de 5 días naturais contados a partir do día seguinte á publicación das presentes bases no Boletín Oficial da Provincia. Así mesmo, as bases serán publicadas na Sede Electrónica do Concello e na páxina web municipal. As instancias tamén se poderán presentar na forma que determina o artigo 16.4 da Lei 39/2015, do 1 de outubro, de Procedemento Administrativo Común das Administracións Públicas. Non obstante, neste último caso, os solicitantes deberán adiantar un xustificante de ter presentado a solicitude, debidamente rexistrada dentro do prazo de presentación de instancias, a través de calquera medio que permita deixar constancia (fax, e-mail, telegrama,.) que deberá ter entrada no Rexistro do concello antes de que remate o prazo e hora fixados como o último día para a presentación de solicitudes (número de fax do Concello de Muxía 981 74 22 98, e-mail do concello: correo@muxia. es). Aquelas solicitudes que se presenten fóra do prazo establecido a tal efecto, quedarán excluídas do proceso de selección. Xunto coa solicitude para tomar parte deste proceso selectivo, os/as aspirantes deberán achegar a seguinte documentación:  Copia do Documento Nacional de Identidade ou documento acreditativo.  Copia da titulación exixida.  Copia do título que acredite estar en posesión do CELGA 4 ou equivalente, debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n.º 146, do 30 de xullo de 2007.  Relación dos méritos que se aleguen que se acompañará da copia da documentación acreditativa dos mesmos. Unha vez rematado o prazo anterior, a Alcaldía aprobará a listaxe provisional de persoas admitidas para o proceso de selección así como a composición do tribunal. Será publicada na web oficial do Concello de Muxía (www.concellomuxia.com) e no taboleiro de anuncios. Darase un prazo de 1 días hábil para que as persoas excluídas presenten alegacións ou soliciten subsanacións. Para o caso de que non houbese excluídos a dita listaxe terá carácter de definitiva. Transcorrido ese período a Alcaldía ditará Resolución coa aprobación definitiva da listaxe de admitidos e excluídos e o lugar e data da realización das probas. Os membros do Tribunal Cualificador do proceso selectivo serán designados polo Alcalde segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015, do 29 de abril, do emprego público de Galicia e en atención ao principio de imparcialidade, paridade e profesionalidade dos seus membros. O Tribunal estará integrado por un/ha presidente/a, un/ha secretario/a e tres (3) vogais. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Os membros da Tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP. O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. A selección levarase a cabo polo sistema de concurso-oposición, mediante a valoración dos méritos segundo o baremo que se recolle nesta base e a realización das probas que igualmente se indican. Con suxeición aos principios de igualdade, mérito, capacidade e publicidade. A fase de concurso non será eliminatoria e levarase a cabo despois da fase de oposición. Consistirá na valoración, por parte do Tribunal dos méritos que concorran nas persoas aspirantes. Valorarase ata un máximo de 4 puntos. Soamente se terán en conta os documentos acreditativos. Formación (máximo 4 puntos)  Cursos relacionados (ata un máximo de 2 puntos) Cursos de formación, recibidos e acreditados, cuxo contido estea directamente relacionado coas función do posto obxecto da convocatoria, impartidos ou homologados polas Administracións Públicas. Tamén serán valorados os cursos impartidos por Universidades. Así mesmo, valoraranse os impartidos polos Colexios Profesionais, Organizacións Sindicais o Confederacións Empresariais no marco dos Plans de formación continua do Ministerio para as Administracións. A valoración dos cursos previstos no apartado anterior farase con arranxo aos seguintes criterios:  De 20 a 59 horas: 0,20 puntos.  De 60 a 149 horas: 0,30 puntos.  De de 150 a 249 horas: 0,40 puntos.  250 ou mais horas: 0,50 puntos.  Por estar en posesión de máis dunha titulación das esixidas na base 3. f), un (1) punto por cada titulación a maiores da computada como requisito. Non se puntuará a asistencia a xornadas, congresos, conferencias, simposios ou similares. Non se valorarán os cursos de menos de 20 horas. Nos documentos acreditativos da realización dos cursos deberá constar a duración dos mesmos, de non figurar entenderase que teñen menos de 20 horas e polo tanto non serán valorados.  Coñecemento de idiomas (ata o máximo de 2 puntos) Valoraranse os coñecementos de idiomas debidamente acreditados, que teñen relación co posto de traballo ao que se opta, que foran convocados, impartidos e/ou homologados polos centros oficiais, universidades e administración públicas, e segundo o Marco Europeo da Linguas:  A1: 0,10 puntos.  A2: 0,20 puntos.  B1: 0,30 puntos.  B2: 0,40 puntos.  C1: 0,50puntos.  C2: 0,60 puntos. Só se valorará un título ou certificado por idioma, o de maior puntuación, debidamente acreditado. Serán admitidos certificados acreditativos de obtención de nivel de idiomas expedidos pola EOI, así como de organismos privados con validez internacional, como Cambridge e Trinity, ou equivalente, debendo a persoa aspirante acreditar dita equivalencia. Fase de oposición. A fase de oposición constará das seguintes probas: proba tipo test e proba de galego: a) Proba tipo test. Maximo 10 puntos. Exercicio obrigatorio e eliminatorio que consistirá na realización dun exercicio de 40 preguntas e 4 de reserva, tipo test ou preguntas curtas sobre o Anexo 1 destas bases, valorable de 0 a 10 puntos. Tempo de realización: 50 minutos. As respostas erróneas e as preguntas non contestadas non restarán puntuación. Será necesario obter un mínimo de 5,00 puntos para superar a proba. b) Proba de galego. En aplicación do previsto no artigo 51.2 da Lei 2/2015, do 29 de abril, do emprego público de Galicia, respecto da acreditación do galego, aquelas persoas que non acrediten coñecementos en lingua galega (CELGA 4 ou equivalente) terán que realizar unha proba de galego. A proba, de carácter obrigatorio e eliminatorio consistirá na tradución directa do castelán ao galego dun texto proposto polo Tribunal durante un tempo máximo de 20 minutos. O texto non poderá ter mais de 150 palabras, sendo cualificados como non aptos aqueles aspirantes que teñan 10 erros ou mais ( tanto de tradución, como de gramática como de acentuación). Dita proba cualificarase co resultado de apto/a ou non apto/a. Quedarán exentas da realización desta proba aquelas persoas que, coa presentación da instancia, acrediten, estar en posesión do Celga 4 ou equivalente. Os/as aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal. A non presentación a esta proba no momento de seren chamados comporta que decae automaticamente no seu dereito a participar, e quedará excluído do proceso selectivo. Para poder pasar á fase de concurso de méritos, as persoas interesadas deberán superar a fase de oposición, obtendo un mínimo de 5 puntos e superando, de ser o caso, a proba de Galego. Rematada a cualificación, será publicada no taboleiro de anuncios a relación puntuada das persoas seleccionadas. Os/as interesados/as disporán dun prazo de un día hábil contado dende o seguinte a esta publicación, para presentar as alegacións, que estimen oportunas. Rematado o prazo indicado no parágrafo anterior, resolveranse polo Tribunal as alegacións existentes e volverase a publicar a lista cos resultados definitivos, designándose ás persoas que se propoñen para a contratación, así como a lista de reserva. De non presentarse alegacións a primeira lista, esta pasará a ter o carácter de definitiva, o que se publicará na mesma forma que a primeira. No caso de empate de puntuación terán preferencia os aspirantes con maior puntuación no apartado de oposición e se persiste o empate por sorteo. As persoas seleccionadas deberán de presentar no prazo de 2 días naturais a partir da publicación do resultado da selección a seguinte documentación:  Certificado da conta bancaria e número de afiliación da seguridade social.  Declaración xurada de non atoparse separado do servizo de AAPP, nin estar incurso en causas de incapacidade ou incompatibilidade.  Declaración de non padecer enfermidade nin eiva física que impida o normal desenvolvemento das funcións correspondentes ao posto. Se dentro do prazo indicado, salvo casos de forza maior, a persoa aspirante proposta non presentase a documentación ou non acreditase reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrera por falsidade. Formalizarase listaxe de reserva coas persoas que non obtiveron posto por orde de puntuación. Achegada a documentación pola persoa proposta, procederase ao seu nomeamento como funcionario/a interino/a, para o comezo da prestación do servizo. O tribunal queda facultado para resolver cantas dúbidas e incidencias poidan xurdir no desenvolvemento deste proceso selectivo e en todo o non previsto nas bases, así como para a interpretación destas, e tomar os acordos necesarios para a boa orde e adecuado desenvolvemento do proceso; e, todo isto, con pleno sometemento ás previsións normativas aplicables ao respecto, e con arranxo ao sentido e contido das propias bases. De acordo co disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Muxía, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes ao mesmo, consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación das persoas aspirantes, así como a provisión do posto. Igualmente, as persoas aspirantes prestan o seu consentimento para que os seus datos persoais sexan comunicados mediante a súa exposición no Boletín Oficial da Provincia da Coruña, na páxina web e no Taboleiro de Edictos do Concello, a efectos de dar a publicidade esixida ao procedemento de selección, aos representantes dos/as traballadores/as, así como aquelas cesións autorizadas nunha norma con rango de Lei. As presentes bases, así como cantos actos administrativos se deriven desta convocatoria e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, do Procedemento Administrativo Común das Administracións Públicas.1. A Constitución Española: Estrutura e contido. Principios xerais e Dereitos e deberes fundamentais dos españois.2. Estatuto de Autonomía de Galicia. Estrutura. Competencias.3. Lei 39/2015, de 1 de Outubro do Procedemento Administrativo Común das Administracións Públicas: Interesados no procedemento. Actividade da Administración. Actos Administrativos.4. Lei 39/2015, de 1 de Outubro do Procedemento Administrativo Común das Administracións Públicas: O procedemento administrativo: iniciación, ordenación, instrución e terminación.5. Lei 39/2015, de 1 de Outubro do Procedemento Administrativo Común das Administracións Públicas: Finalización do procedemento: a obriga de resolver. O silencio administrativo.6. Lei 39/2015, de 1 de Outubro do Procedemento Administrativo Común das Administracións Públicas: Os recursos administrativos. Conceptos e clases, requisitos xerais. Os recursos ordinarios.7. O municipio. Elementos. Territorio e poboación. Competencias municipais.8. A organización municipal. Funcionamento dos órganos colexiados locais. Composición e atribucións.9. Tipoloxía de persoal. Dereitos e deberes do persoal público. Situacións administrativas, permisos e licencias do persoal público.10. O persoal ao servizo da Administración Local: Clases de persoal. Dereitos e deberes.1. A Lei 7/2011, do 27 de outubro de Turismo de Galicia. A organización e competencias da Administración galega.2. A Lei 7/2011, do 27 de outubro de turismo de Galicia. Dereitos e obrigas da usuaria e usuario turístico.3. A Lei 7/2011, do 27 de outubro, de turismo de Galicia. As empresas de aloxamento turístico e as empresas de restauración.4. O Decreto 12/2017, do 26 de xaneiro, polo que se establece a ordenación de apartamentos turísticos, vivendas turísticas e vivendas de uso turístico na Comunidade Autónoma de Galicia. Capitulo II, sección 1ª Réxime de funcionamento, distintivos e publicidade.5. O Decreto 12/2017, do 26 de xaneiro, polo que se establece a ordenación de apartamentos turísticos, vivendas turísticas e vivendas de uso turístico na Comunidade Autónoma de Galicia. Capitulo IV, Requisitos e servizos mínimos, réxime de funcionamento, réxime de exercicio da actividade.6. O Decreto 32/2015, do 19 de febreiro, polo que se regula a declaración de municipio turístico.7. O termo municipal de Muxía. Territorio, xeografía e historia, tradicións e bens municipais de Muxía e comarca.8. A oferta turística do xeodestino Costa da Morte. Principais atractivos turístico.9. Bens de interese cultural BIC do Concello de Muxía. Localización e características.10. Xeografía de Galicia. Principais destinos e produtos turísticos de Galicia.11. A web oficial do Concello de Muxía.12. A web oficial de Turismo de Galicia.13. Rexistro de Actividades Turísticas de Galicia. D/Dona. con DNI núm.:. con enderezo., C. P., Localidade., e teléfono. e e-mail. Expón: que tendo coñecemento da apertura do prazo de presentación de instancias da para a provisión, en réxime de funcionario interino de programa de 1 posto de Técnico/a de turismo no Concello de Muxía. Programa de subvencións a concellos e agrupacións de concellos da provincia da Coruña de menos de 50.000 habitantes para o financiamento de gasto de persoal das oficinas de turismo, ano 2022, e Declarando explicitamente cumprir os requisitos establecidos nas Bases reguladoras da convocatoria e, ase mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da copia da documentación que se aporta xunto á presente: a) Copia do DNI, pasaporte ou documento de identidade correspondente ao Estado de procedencia. b) Copia da titulación esixida. c) Copia da acreditación de coñecemento de lingua galega para exención de realización de proba de galego (CELGA ou equivalente). d) Fotocopia simple dos documentos que serven de proba para a xustificación dos méritos que se alegan para súa valoración. Por todo o exposto SOLICITA:  Sexa admitida esta Instancia para participar no proceso selectivo para a a provisión en réxime funcionario interino de 1 técnico/a de turismo  Realizar a proba da fase de oposición en:  GALEGO  CASTELÁN De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE MUXÍA, con dirección RÚA REAL, 35, 15124 - MUXÍA (A CORUÑA); correo@muxia. es.1.-Dpo: O Delegado de Protección de Datos do CONCELLO DE MUXÍA é Servizos de Adaptación Continua en Protección de Datos RB, S. L. co que poderá contactar en correo@muxia. es.2.- Finalidade do tratamento: Os datos serán utilizados para prestar o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado.3.-Prazo de conservación: Os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo e sempre que se vexa cumprido o prazo de prescrición de posibles responsabilidades derivadas do tratamento.4.- Lexitimación: Este tratamento de datos persoais está lexitimado polo consentimento que nos outorga ao realizar a solicitude de prestación do servizo.5.- Destinatarios de cesións: CONCELLO DE MUXÍA non cederá os seus datos de carácter persoal.6.- Dereitos: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O Concello de Muxía dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, nas nas nosas instalacións ou por correo electrónico en correo@muxia. es, sempre acompañados dunha copia do seu DNI para acreditar a súa identidade. Muxía, ___ a________________ de _________ Asdo.: SR. ALCALDE PRESIDENTE DO CONCELLO DE MUXÍA. En Muxía, a 8 de xuño de 2022 O Alcalde, Santiago Manuel Toba Campaña